آذربایجان، خزر دنیزین‌ده‌کی "نفت داشلاری" حؤوزه‌سین‌ده قازیلان بیر قویودان داها نفت چیخارماغا باشلادی.
آذربایجان دؤولت نفت شیرکتین‌دن وئریلن آچیقلامادا، نفت داشلاری حؤوزه‌سین‌ده‌کی ۲۵۸۵ نؤمره‌لی پلاتفورمدا ۲۵۸۱ نؤمره‌لی قویونون قازما عملیاتینین تاماملاندیغی و نفت چیخارماغا باشلاندیغی بیلدیریلدی.
قویونون درینلیینین ۲ مین ۶۷۰ متر اولدوغو و گونده‌لیک ۲۰ تن نفت ایله ۴ مین ۲۰۰ مکعب متر طبیعی قاز چیخاریلاجاغی ایفاده ائدیلدی.
یئنی قویونون تاپیلدیغی نفت داشلاری، دونیادا یاپیلان ایلک نفت پلاتفورمو اولاراق بیلینیر.
اینشاسینا ۱۹۴۷.جی ایلده باشلانان نفت داشلاری، آبشئرون یاریم آداسینین گونئی دغوسوندا ساحل‌ین ۴۲ کیلومترلیگینده یئر آلیر.
دنیز دیبینه قوراشدیریلمیش مئتال دیرکلر اوزرینه قورولو نفت داشلاری، ۷۰ مین مربع متردن چوخ ساحه‌ اوزرینه ائدیلن بئش و دوققوز قات‌لی بینالاری و نفت قویولاری ایله بؤیوک بیر قصبه‌یه بنزییر.
ایکی مین‌دن چوخ اینسانین چالیشدیغی نفت داشلارینا اولاشیم، گمی و هلیکوپتلرله ساغلانیر.
